আজ্ঞে হ্যাঁ। এ বার ‘৩’-এর খেলাতেই বাজিমাৎ করতে ফের আসতে চলেছে হাউসফুলের সিক্যুয়েল। আর হাউসফুলের এই সিক্যুয়েলে এক সঙ্গে স্ক্রিন শেয়ার করতে চলেছেন তিন বলি-সুন্দরী। নার্গিস ফকরি, জ্যাকলিন ফার্নান্ডেজ ও লিজা হেডেন। আর তিন নায়িকার সঙ্গে রোম্যান্স করতে থাকছেন তিন নায়কও। অক্ষয় কুমার তো থাকছেনই। সঙ্গে অভিষেক বচ্চন এবং রীতেশ দেশমুখ। ২০১০-এ সাজিদ খানের  প্রথম ‘হাউসফুল’ ছিল সুপারহিট। এর ঠিক দু’বছর পর আসে ‘হাউসফুল ২’। হাউসফুলের দু’টি ছবিতেই বিপুল সাফল্যের পর এ বার ফের সাজিদ নাদিয়াওলার চিত্রনাট্যে আসতে চলেছে ‘হাউসফুল ৩’। ছবিটি মুক্তি পাবে ৩ জুন।